Frank Cavendish Lascelles

Frank Cavendish Lascelles (født 23. mars 1841 i London, død 2. januar 1920 samme sted) var en britisk diplomat. Han var ambassadør til Russland og Tyskland.

 Liv og virke 
Lascelles var femte sønn av Caroline Georgiana og William Saunders Sebright Lascelles. Han studerte ved Harrow School før han i 1861 trådte inn i den britiske utenrikstjeneste. 

Han ble postert til Madrid, Paris, Roma, Washington, D.C. og Athen i underordnede stillinger.

Fra 20. mars til 10. oktober 1879 var han generalkonsul i Egypt, i Ismail Pasjas tid. Fra 1879 til 1887 var Lascelles generalkonsul i Sofia i Bulgaria, et land som oppstod i 1878 på grunn av Berlinkongressen.

Fra 1887 til 1891 var Lascelles minister i București i Romania. Fra 1891 til 1894 var han minister i Teheran i Persia, der han ble besøkt av sin niese Gertrude Bell. Hun beskrev en koleraepidemi som herjet sommeren 1892 i Teheran.Denis Wright, The English amongst the Persians: imperial lives in nineteenth-century Iran, s. 92 Fra 1894 til 1895 var Lascelles ambassadør i St. Petersburg og fra 1895 til 1908 i Berlin. I hans embedstid der sendte keiser Vilhelm II Krüger-depesjen.

 Referanser 

Kategori:Britiske ambassadører
Kategori:Storbritannias ambassadører til Bulgaria
Kategori:Storbritannias ambassadører til Romania
Kategori:Storbritannias ambassadører til Iran
Kategori:Storbritannias ambassadører til Russland
Kategori:Storbritannias ambassadører til Tyskland

Kategori:Personer fra London